สวัสดีค้ะคุณ พอดีวันเสาร์ที่ผ่านมานี้ตากฝนมาแล้วเป็นหวัดค้ะตั้งแต่นั้นไอไม่หยุดเลยโดยเฉพาะเวลานอนไอจนตัวร้อนปวดหูทั้งสองข้างเหมือนมีก้อนอะไรอยู่ในลำคอแต่ไม่ออกมาสักทีไปหามา2ที่แล้วค้ะล่าสุดไปพบเฉพาะทางมาเค้าบอกว่าหวัดลงคอแต่ยาที่ให้มากินก็ไม่หายค้ะยังไอเหมือนเดิม
สวัสดีคะ การติดเชื้อไวรัส ซึ่งอาจจะเป็นเรื่องของการติดเชื้อไวรัสไข้หวัดธรรมดา หรือ การติดเชื้อไข้หวัดใหญ่ที่ระบาดอยู่ และหรือร่วมกับการติดเชื้อแบคทีเรีย ปรกติแล้วอาการส่วนใหญ่ของคนไข้จะมาด้วย ไข้ ไอ เจ็บคอ น้ำมูก อาจจะใส หรือ ขุ่นได้ค่ะ แน่นหน้าอก หายใจติดขัด ปวดศีรษะ ซึ่งอาการเหล่านี้จะค่อยๆ หายดีขึ้นเองได้ค่ะ แต่ต้องใช้เวลาค่ะ ปรกติจะรักษาตามอาการเนื่องจากเป็นการติดเชื้อไวรัสค่ะ แต่ถ้า เป็นไข้หวัดใหญ่อาจจะให้ยาต้านไวรัสช่วยในกรณีที่เป็นมาก เพื่อยับยั้งไวรัสค่ะ แต่ถ้ามีการติดเชื้อแบคทีเรีย การใช้ยาปฏิชีวนะจะช่วยได้ค่ะเนื่องจากศูนย์รับการไอ มีตั้งแต่จมูกลงไปถึงหลอดลม เสมหะ หรือ น้ำมูก ก็จะกระตุ้นให้เกิดการไอได้ค่ะ ซึ่งในบางครั้งถ้ามีการติดเชื้อแบคทีเรียอาจจมีอาการได้เป็นหลายสัปดาห์ค่ะวิธีที่ช่วยให้อาการลดลงมีดังนี้รับประทานยาลดการไอการดื่มน้ำอุ่นผสมน้ำมะนาวการหลีกเลี่ยงฝุ่นการใช้เครื่องกรองอากาศถ้ามีปัญหาภูมิแพ้อากาศแนะนำให้รับประทานยาแก้แพ้ถ้าอาการไอไม่ดีขึ้นมีปัญหาไอเป็นเลือด หรือ ไอเรื้อรังมากว่าสองสัปดาห์แนะนำตรวจเพิ่มเติมอาจจะต้องดูว่ามีการติดเชื้อซ้ำ หรือ ภาวะอย่างอื่นเช่น กรดไหลย้อนร่วมด้วยหรือไม่ค่ะ